田時震

田時震（），字出孟，號御宿，陕西西安府富平县人。明朝政治人物。

生平
时震中萬曆四十年（1612年）壬子科陕西鄉試第五十二名舉人，天啓二年（1622年）壬戌科会试一百十六名，三甲一百七十四名進士，工部观政，三年授河南灵宝知县，四年本省同考，五年调知光山县。崇祯元年（1628年）考选，入为山西道御史，二年巡视十库，巡视西城，疏劾南京户部尚书范济世、顺天巡抚单明诩、御史卓迈党逆罪，而请免故御史夏之令诬坐赃，并从之。劾刘鸿训纳田仰金，嘱吏部尚书王永光用为四川巡抚，仰迄罢去。时震以发鸿训私，进秩一等。三年巡按广西。未几，又劾永光及温体仁，忤旨切责。遂以年例出为江西右参议，四年调山西副使，就迁雁平道右参政，七年，以言时弊忤当事，被革职废弃归里。十六年冬，流贼陷富平，授以伪职。顺治二年仕清，补为江西督粮道右参政。时震直言敢谏，触权贵，数黜数起。所著诗文遭兵僰毁于火，馀《御宿奏疏》一册、《履难记》一册，李太史子德序之。

家族 
父田见龙，岁贡，汝州学正，殁祀乡贤。

弟兄多显贵，而弟田时需性坦直，内明外刚，临难不夺，遭闯寇乱，力拒伪命，弃诸生，尤有兄风。

子田而腴，字沃千，崇祯十六年（1643年）癸未，逆闯僭号，胁诸绅强授以官，稍抗即械系，以输饷为名，檄下伪令。而腴父时震不为屈，贼将逮治，而腴请代，其父预决不免，数谕意，而腴曰：父不逃陷父，父子并逃陷宗族，父子俱往俱死，无益也。卒自行，陷长安狱，拷掠备至。贼东行，挟至平阳杀之，仆瑞麟以骂贼并遇害。时而腴季父时茂亦缘拒寇被逮，子而大协而腴同代父往，以计得脱，虽生死异辙，均以孝行见称于世。

延伸阅读

参考文献

 《明史》·列传第一百五十二

富平人
S
萬曆四十年壬子科舉人
明朝光山县知县
明朝灵宝县知县
明朝山西道监察御史
明朝江西布政使司参议
明朝山西布政使司参政
明朝山西按察司副使
清朝江西布政使司参政